7 agents prenen possessió com a funcionaris en la plantilla de la Policia Local d'Alboraia
19 de desembre de 2024

L'Ajuntament d'Alboraia ha incorporat a un total de 7 agents en la plantilla de la Policia Local, conformada per 53 efectius, per a cobrir places vacants i continuar reforçant eficaçment la seguretat ciutadana. 6 dels membres venen d'haver realitzat el curs de formació bàsica impartit per l'Institut Valencià de Seguretat Pública i Emergències (IVASPE).

L'alcalde d'Alboraia, Miguel Chavarría; el regidor de Seguretat Ciutadana, Sebastián Torres; i el Comissari Cap de la Policia Local, Francisco Martín Uclés, han rebut a les noves incorporacions. Durant la benvinguda, Chavarría ha destacat la vocació de servei públic dels nous components i la proximitat a les necessitats de la ciutadania per a continuar garantint la seguretat del municipi amb el repte present de la particularitat de tres nuclis urbans separats.

El Comissari Cap ha recordat el material i les noves tecnologies que tenen a la seua disposició per a poder dur a terme més eficaçment la seua labor, com per exemple els tres drons, que han servit en diverses operacions en col·laboració amb la Guàrdia Civil.